Aarhuus Stifts-Tidende, 1841-06-22
Fædrelandet. Som vi sidst berettede, havde en Deputation af Kjøbenhavns Communalbestyrelse, bestaaende af Overpræsident Kjerulff, Borgermester Conferentsraad Schäffer og Borgerrepræsentationens Formand, Etatsraad Hvidt, den Ære, i Onsdags om Eftermiddagen Kl. 6 at stædes til Audients hos Deres Majestæter Kongen og Dronningen i Palaiet paa Amalienborg, for at lykønske Allerhøistsamme i Anledning af Deres Kongelige Høiheder Kronprindsens og Kronprindsessens høie Formæling. Deputationens Ordfører, Overpræsident Kjerulff, tolkede Hovedstadens Jndvaaneres Følelser ved denne glædelige Begivenhed med følgende Ord: Allernaadigste Konge! Med levende Glæde og sand Deeltagelse have Hovedstadens Jndvaanere modtaget Efterretningen om, at den Pagt, som den Fyrste, der staaer Deres Majestæts Hjerte og Throne nærmest, har indgaaet med en Prindsesse af ædel Byrd, har ved den Eviges Alter modtaget sin endelige Bekræftelse. Vi føle fuldeligen hvad det maa være for Deres Faderhjerte, at see en kjær og dyrebar Søn, hvis Tilstand nys vakte de alvorligste Bekymringer hos Dem og Folket, indtræde i Forhold, hvis elskelige Beskaffenhed De ved en lang Erfaring har havt Leilighed til tilfulde at lære at kjende, og vi haabe, at den Glæde og det Liv, som disse nye stiftede Forhold maa indbringe i Deres engere Kreds, vil fremkalde fornyet Styrke og Kraft hos Dem til at vandre den tornefulde Vei igjennem Livet, som Forsynet har anviist Dem. Vi føle fremdeles, at denne Begivenhed aabner en betydningsfuld Fremtid for vort kjære Fædreland; thi Fyrstens Lykke er en væsentlig Deel af Folkets, Qvindens Blidhed, mildner Mandens Alvor, og naar han, som engang er bestemt til at bestige sine Fædres Throne, i den Virksomhed, som Forsynet i hans ophøiede Stilling har anviist ham, med et roligt og oplivet Sind kan gaae de Besværligheder og Sorger imode, som denne hans Stilling nødvendigen medfører, da ere velsignede Frugter ogsaa deraf at vente for Land og for Folk. Paa den Communes Vegne, som vi have den Ære at repræsentere, bringe vi altsaa Deres Majestæt de varmeste og oprigtigste Ønsker i Anledning af den indgaaede Formæling. Vi anraabe derhos det evige Forsyn om, at alle de Forhaabninger, som i Anledning af den indgaaede Forbindelse billigen kunne næres, maae i fuldeste Omfang komme til en for Dem allernaadigste Konge- og det hele Folk glædelig Opfyldelse. Og De, allernaadigste Dronning, som saa inderlig og trofast har knyttet Dem til den Mand, som Forsynet har givet Dem til Ledsager her i Livet, som finder Deres Lykke i Hans Lykke, og Deres Glæde i Hans Glæde, De maa ogsaa føle den varmeste Deeltagelse ved at see hiin Ætling af Deres høie Slægt indtræde i en Forbindelse, der, som vi haabe, lover ham den Lykke, hvilken De i Deres Forhold saa fuldeligen udbreder. Vi, som glæde os over at see Thronen prydet med Indbegrebet af hvad der udgjør Qvinden skjønneste Hæder og Smykke vi haave, at hun, den Forventede, skal i Dem finde et Mønster, som naar hun engang efter Naturens evig uforanderlige Love kaldes til at indtage Deres Plads, vil gjengive os Deres dyrebare billede i hende. Jublende hilste vi Dem som Danmarks Dronning, fordi vi vidste hvad De var for Kongen og for Folket, jublende ville vi ogsaa hilse hende, naar hun betræder den fædrelandske Grund, i den glade Forventning, at hun vil blive, hvad De er Kjærlighedens, Fromhedens og Godmodighedens levende Billede. Og saaledes bringe vi ogsaa Dem, paa Communens Vegne, vor inderligste Lykønskning, og bede Forsynet tage Dem, Deres ophøiede Gemal, det høie Brudepar og Deres gandske Slægt under sin naadige Varetægt.